#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2018. augusztus 29-i rendkívüli ülésére)

## TÁRGY: GYÖRGYE GYULA LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Képviselő-testülete Egészségügyi és Szociálpolitikai Bizottsága a 61/2016. számú határozata alapján bérbe adta az Önkormányzat tulajdonában lévő, Kiskőrös belterület 4901/9 helyrajzi számon nyilvántartott, természetben 6200 Kiskőrös, Délibáb utca 65. szám alatti, 101,6 m2 alapterületű, 2 szoba, 1 konyha-étkező, 1 fürdőszoba, 1 előszoba, 1 spejz, 2 emeleti szoba helyiségekből és melléképületből álló összkomfortos lakást Györgye Gyula részére, 2016. szeptember 12. napjától 2017. szeptember 11. napjáig 1 éves időtartamra.

A Képviselő-testület a fentiekben nevesített alapszerződést egy alkalommal módosította, a 153/2017. számú határozat alapján a bérleti jogviszonyt 1 éves időtartamra meghosszabbította.

Györgye Gyula 2018. augusztus 02. napján kérelmet nyújtott be lakásbérleti jogviszonyának meghosszabbítása érdekében, mivel lakhatási problémáját továbbra sem tudja megoldani. Anyagi helyzete nem teszi lehetővé saját tulajdonú lakás megvásárlását valamint piaci alapú albérlet fizetését, fenntartását.

Györgye Gyula élettársával és három kiskorú gyermekével él közös háztartásban.

Havi jövedelmük a kérelmező munkaviszonyból származó bevétele, valamint a kiskorú gyermekek után járó családi pótlék összegéből áll.

A család az önkormányzati bérlakást tisztán, rendben tartja és gondoskodnak a lakás rendszeres karbantartásáról.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján a – szociális helyzet alapján történő bérbeadás feltételeinek fennállása esetén – Képviselő-testület a lakásbérleti jogviszonyt – különösen indokolt esetben, a Képviselő-testület Egészségügyi és Szociálpolitikai Bizottságának javaslatára - legfeljebb öt alkalommal, alkalmanként legfeljebb 2 éves időtartamra meghosszabbíthatja, amennyiben a bérlőnek nincs lakbér- és közüzemi díj hátraléka, továbbá a lakásbérleti szerződésben vállalt valamennyi kötelezettségét szerződésszerűen, késedelem nélkül teljesítette.

A kérelmező által becsatolt igazolások alapján a lakbért rendszeresen fizeti, lakbér tartozása nincsen, valamint a kérelmezőnek közüzemi díj – víz, szemétdíj és áramdíj – hátraléka sem áll fenn.

Figyelemmel arra, hogy Györgye Gyula a lakásproblémáját önhibáján kívül nem tudja megoldani, valamint a Képviselő-testület Egészségügyi és Szociálpolitikai Bizottsága 44/2018. számú határozata értelmében javasolom a mellékelt lakásbérleti szerződés szerint a lakásbérleti jogviszony 2 évvel történő meghosszabbítását.

**Kiskőrös, 2018. augusztus 27.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján az Önkormányzat üzleti vagyonát képező, Kiskőrös belterület 4901/9 helyrajzi számon nyilvántartott, természetben 6200 Kiskőrös, Délibáb utca 65. szám alatti, 101,6 m2 alapterületű, 2 szoba, 1 konyha-étkező, 1 fürdőszoba, 1 előszoba, 1 spejz, 2 emeleti szoba helyiségekből és melléképületből álló összkomfortos lakásra vonatkozóan a bérleti jogviszony Györgye Gyula 6200 Délibáb utca 65. szám alatti lakos részére 2 éves időtartamra meghosszabbításra kerüljön.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését, majd azt követően annak közjegyzői okiratba foglalását.
3. felhatalmazza a polgármestert a határozat-tervezet mellékletét képező módosítássokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal